ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๗๒๓ (พ.ศ. ๒๕๔๙)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๓ สายที่ ๘๑๕ มุกดาหาร-พัทยา เป็น มุกดาหาร-ระยองและเส้นทางแยกช่วงมุกดาหาร ร้อยเอ็ด พัทยา เป็นช่วงมุกดาหาร ร้อยเอ็ด-ระยอง[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๕๔๑ (พ.ศ. ๒๕๔๘) ประกาศ ณ วันที่ ๖ มิถุนายน ๒๕๔๘ กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด ๓ สายที่ ๘๑๕ มุกดาหารพัทยาให้มีรายละเอียดเส้นทางแยกช่วงเพิ่มขึ้นหนึ่งช่วง นั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๑๗/๒๕๔๙เมื่อวันที่ ๑๙ กันยายน ๒๕๔๙ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๓ สายที่ ๘๑๕ มุกดาหาร พัทยา เป็น มุกดาหาร ระยอง และเส้นทางแยกช่วงมุกดาหาร ร้อยเอ็ด พัทยา เป็น ช่วงมุกดาหาร ร้อยเอ็ด-ระยองโดยให้ใช้รายละเอียดเส้นทางดังต่อไปนี้สายที่๘๑๕ มุกดาหาร-ระยองเริ่มต้นจากสถานีขนส่งผู้โดยสารจังหวัดมุกดาหาร ไปตามทางหลวงแผ่นดินหมายเลข๒๑๒ผ่านอำเภอนิคมคำสร้อย อำเภอเลิงนกทา ถึงจังหวัดอำนาจเจริญ แยกขวาไปตามทางหลวงแผ่นดินหมายเลข๒๐๒ ผ่านจังหวัดยโสธร ถึงอำเภอสุวรรณภูมิ แยกซ้ายไปตามทางหลวงแผ่นดินหมายเลข ๒๑๔ผ่านอำเภอท่าตูม อำเภอจอมพระ จังหวัดสุรินทร์ ถึงอำเภอปราสาท แยกขวาไปตามทางหลวงแผ่นดินหมายเลข๒๔ ผ่านอำเภอประโคนชัย ถึงอำเภอนางรอง แยกซ้ายไปตามทางหลวงแผ่นดินหมายเลข ๓๔๘ผ่านอำเภอปะคำ ถึงบ้านใหม่ไทยถาวร แยกขวาไปตามทางหลวงแผ่นดินหมายเลข ๓๔๘๖ ผ่านบ้านโคคลานถึงบ้านทางโค้งแยกขวาไปตามทางหลวงแผ่นดินหมายเลข ๓๔๘ ถึงอำเภออรัญประเทศ แยกขวาไปตามทางหลวงแผ่นดินหมายเลข๓๓ ผ่านอำเภอวัฒนานคร จังหวัดสระแก้ว ถึงแยกอำเภอกบินทร์บุรีแยกซ้ายไปตามทางหลวงแผ่นดินหมายเลข๓๐๔ ผ่านแยกอำเภอพนมสารคาม ไปตามทางหลวงแผ่นดินหมายเลข ๓๑๔ (ถนนเลี่ยงเมือง) ถึงทางแยกบางปะกงแยกซ้ายไปตามทางหลวงแผ่นดินหมายเลข ๓ (ถนนสุขุมวิท) ผ่านจังหวัดชลบุรี อำเภอศรีราชาอำเภอบางละมุง เมืองพัทยา อำเภอบ้านฉางบ้านมาบตาพุด ไปสุดเส้นทาง ณ สถานีขนส่งผู้โดยสารจังหวัดระยองช่วงมุกดาหาร-ร้อยเอ็ด-ระยองเริ่มต้นจากสถานีขนส่งผู้โดยสารจังหวัดมุกดาหาร ไปตามทางหลวงแผ่นดินหมายเลข ๒๐๔๒ ผ่านอำเภอคำชะอีอำเภอหนองสูง ถึงอำเภอกุฉินารายณ์ แยกซ้ายไปตามทางหลวงแผ่นดินหมายเลข ๒๐๔๖ ถึงอำเภอโพนทองไปตามทางหลวงแผ่นดินหมายเลข ๒๐๔๔ ถึงจังหวัดร้อยเอ็ด ไปตามทางหลวงแผ่นดินหมายเลข ๒๐๔๕ผ่านอำเภอวาปีปทุม ถึงอำเภอพยัคฆภูมิพิสัยไปตามทางหลวงแผ่นดินหมายเลข ๒๑๙ ผ่านอำเภอสตึกถึงจังหวัดบุรีรัมย์ ไปตามทางหลวงแผ่นดินหมายเลข ๒๑๘ ถึงบ้านตะโก แยกขวาไปตามทางหลวงแผ่นดินหมายเลข๒๔ ถึงอำเภอนางรองแยกซ้ายไปตามทางหลวงแผ่นดินหมายเลข ๓๔๘ ผ่านอำเภอปะคำ ถึงบ้านใหม่ไทยถาวรแยกขวาไปตามทางหลวงแผ่นดินหมายเลข ๓๔๘๖ ผ่านบ้านโคคลาน ถึงบ้านทางโค้ง แยกขวาไปตามทางหลวงแผ่นดินหมายเลข๓๔๘ ถึงอำเภออรัญประเทศ แยกขวาไปตามทางหลวงแผ่นดินหมายเลข ๓๓ ผ่านอำเภอวัฒนานครจังหวัดสระแก้ว ถึงแยกอำเภอกบินทร์บุรี แยกซ้ายไปตามทางหลวงแผ่นดินหมายเลข ๓๐๔ ผ่านแยกอำเภอพนมสารคามไปตามทางหลวงแผ่นดินหมายเลข ๓๑๔ (ถนนเลี่ยงเมือง) ถึงทางแยกบางปะกงแยกซ้ายไปตามทางหลวงแผ่นดินหมายเลข๓ (ถนนสุขุมวิท) ผ่านจังหวัดชลบุรี อำเภอศรีราชาอำเภอบางละมุง เมืองพัทยา อำเภอบ้านฉางบ้านมาบตาพุด ไปสุดเส้นทาง ณ สถานีขนส่งผู้โดยสารจังหวัดระยองประกาศณ วันที่ ๒๐ พฤศจิกายน พ.ศ. ๒๕๔๙ปิยะพันธ์จัมปาสุตอธิบดีกรมการขนส่งทางบกรักษาราชการแทนรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางวัชศักดิ์/ผู้จัดทำ๑๒มกราคม ๒๕๕๐[๑]ราชกิจจานุเบกษา เล่ม ๑๒๕/ตอนที่ ๒ ง/หน้า ๒๑๑/๔ มกราคม ๒๕๕๐